钦定古今图书集成/明伦汇编/氏族典/第222卷 > 《廖用贤尚友录》 > 车大任
## 钦定古今图书集成/明伦汇编/氏族典/第222卷 > 《廖用贤尚友录》 > 车大任

按《邵阳县志》：“大任字子仁，号春函。万历庚辰进士。始
仕南丰令，会中时忌，左迁平谷尉，升遵化令，两随使
者，治兵口外，处置得宜。入为南评事，礼部郎中，出守
福州。丁外艰，服阕，补嘉兴，擢嘉湖兵备副使，迁分守
温处参政，兼摄分巡汛防。六载，海波不扬，请告终养。
所著有《萤囊阁正续集》四十卷，辑述古今喻言六卷。”